Diari Oficial de la Generalitat Valenciana


Sumari del DOGV 6957, del 04-02-2013 (2013/1054)

DECRET 27/2013, d'1 de febrer, del Consell, pel qual es modifica el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/02/01/27/dof/vci/html**

### Dades del document

Número de DOGV
:   6957

Data del DOGV
:   04-02-2013

Secció del DOGV
:   I. DISPOSICIONS GENERALS

Número del document
:   2013/1054


Data del document
:   01-02-2013

Organisme emissor
:   Conselleria de Governació i Justícia

Tipus de document
:   Decret

Anàlisi jurídica

 Descriptors 

:   * Conselleria de Governació i Justícia
    * Comissió de Codificació Civil Valenciana
    * Dret civil
    * reglament intern
    * legislació

DECRET 27/2013, d'1 de febrer, del Consell, pel qual es modifica el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell. [2013/1054]  
PREÀMBUL  
  
Com òrgan assessor de la Comissió de Codificació Civil Valenciana, l'Observatori de Dret Civil Valencià ha exercit durant els últims anys una important labor, gràcies, en gran manera, a la diversitat de parers que deriva de la pluralitat d'entitats, organismes, institucions i corporacions de dret públic que hi estan representats.  
  
L'article 22.1.g) del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat pel Decret 218/2007, de 26 d'octubre, del Consell, contempla, entre les persones que detenen la condició de vocal d'este últim: «12é. Fins a tres representants de les cambres agràries provincials, a proposta dels seus respectius plens. 13é. Fins a cinc representants de les distintes conselleries de la Generalitat, a proposta de les persones titulars de cada una».  
Dos novetats recents porten a modificar la composició de l'Observatori de Dret Civil Valencià pel que fa als incisos esmentats. En el cas de les cambres agràries provincials d'Alacant, Castelló i València, fins a la data cada una comptava amb un vocal, però, en virtut de l'article 152 i de la disposició final segona de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat, les dites entitats de dret públic han quedat extingides amb efectes del dia 1 de gener de 2013, per la qual cosa procedix suprimir la seua representació en l'Observatori de referència.  
  
D'altra banda, la remodelació del Consell derivada del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, ha suposat una important redistribució de competències entre els diversos departaments. Esta reestructuració, juntament amb la diversitat d'assumptes sobre els quals pot conéixer l'Observatori de Dret Civil Valencià en l'exercici de les seues funcions, fa aconsellable suprimir el límit màxim de cinc conselleries representades en el mencionat observatori, per tal de possibilitar la presència de totes aquelles que s'hi puguen veure involucrades per raó de la matèria.  
Finalment, com a lògica conseqüència de suprimir la representació de les cambres agràries provincials de la Comunitat Valenciana, es renumeren els següents apartats de l'article 22.1g), per a preservar la deguda correlació en el conjunt del precepte.  
Tant la Comissió de Codificació Civil Valenciana com el seu òrgan assessor estan vinculats al departament de l'administració de la Generalitat que té assignades les competències en matèria de desenrotllament estatutari, que en l'actualitat, segons el que preveu l'article 10.1 del citat Decret 19/2012, de 7 de desembre, del president de la Generalitat, en relació amb l'article 1 del Decret 194/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria de Governació i Justícia, és esta última.  
Per tot això, en virtut del que disposen els articles 18.f) i 28.c) de la Llei 5/1983, de 30 de desembre, del Consell, a proposta del conseller de Governació i Justícia i amb la deliberació prèvia del Consell, en la reunió del dia 1 de febrer de 2013,  
  
  
DECRETE  
  
Article únic. Modificació del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell  
Es modifica l'apartat g) de l'article 22.1 del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, la nova redacció del qual passa a ser la que figura en l'annex d'este decret.  
  
  
DISPOSICIÓ ADDICIONAL  
  
Única. Regla de no gasto  
La implementació i el posterior desenrotllament d'este decret no podrà tindre cap incidència en la dotació de tots i cada un dels capítols de gasto assignada a la conselleria amb competències en matèria de desenrotllament estatutari, i, en tot cas, haurà de ser atés amb els mitjans personals i materials de la conselleria competent per raó de la matèria.  
  
  
  
DISPOSICIONS FINALS  
  
Primera. Normes de desplegament  
Es faculta la persona titular de la conselleria amb competències en matèria de desenrotllament estatutari per a dictar totes les disposicions que exigisquen l'aplicació i l'execució d'este decret.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 1 de febrer de 2013  
  
El president de la Generalitat,  
ALBERTO FABRA PART  
  
El conseller de Governació i Justícia,  
SERAFÍN CASTELLANO GÓMEZ  
  
  
ANNEX  
  
Nova redacció de l'apartat g de l'article 22.1 del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià  
  
«1. L'observatori de Dret Civil Valencià estarà compost per:  
  
[?]  
g) I els o les vocals següents, nomenats o nomenades per la persona titular de la Presidència de l'Observatori:  
1r. Un o una representant de cada una de les universitats públiques de la Comunitat Valenciana, a proposta del seu òrgan de govern.  
2n. Un o una representant del Tribunal Superior de Justícia de la Comunitat Valenciana.  
3r. Un o una membre del Consell Jurídic Consultiu de la Comunitat Valenciana, a proposta del Ple de la dita institució.  
4t. Un o una membre del Consell Valencià de Cultura, a proposta del Ple de la dita institució.  
5t. Un o una membre de l'Acadèmia Valenciana de la Llengua, a proposta del Ple de la dita institució.  
6t. Un o una membre del Tribunal de les Aigües de la Vega de València, a proposta del seu Ple.  
7m. Un o una representant del Deganat Autonòmic dels Registradors de la Propietat, Mercantils i de Béns Mobles de la Comunitat Valenciana del Col·legi Nacional de Registradors de la Propietat, Mercantils i de Béns Mobles d'Espanya, a proposta del seu òrgan de govern.  
  
8u. Un o una representant del Col·legi Notarial de València, a proposta del seu òrgan de govern.  
9é. Un o una representant del Consell Valencià de Col·legis d'Advocats, a proposta del seu òrgan de govern.  
10é. Un o una representant del Consell Valencià de Procuradors, a proposta del seu òrgan de govern.  
11é. Un o una representant del Consell de Cambres Oficials de Comerç, Indústria i Navegació de la Comunitat Valenciana, a proposta del seu òrgan de govern.  
12é. Fins a un o una representant de cada una de les conselleries en què s'organitza l'administració de la Generalitat, a proposta de les persones titulars dels respectius departaments.  
13é. Fins a deu vocals entre juristes i historiadors o historiadores de reconegut prestigi, o entre experts o expertes en assumptes d'estat i autonòmics.  
14é. Fins a tres vocals entre els qui integren institucions públiques o privades vinculades a l'àmbit d'actuació de l'Observatori».


Còpia Permalink ELI